**ПРАВИЛА**

**ЗА УЧАСТИЕ В „МАРТЕНСКИ БАЗАР 2022“**

**ГР. ХАСКОВО**

Община Хасково организира традиционен „Мартенски базар 2022“, който ще се проведе в периода 05.02.2022- 10.03.2022г.

**„Мартенски базар 2022“, гр. Хасково**

**ОБЩИ ПРАВИЛА И ИЗИСКВАНИЯ КЪМ УЧАСТНИЦИТЕ:**

1. **Отредени места за търговски площи:**
   1. Отредени брой позиции /дървени къщички/ за ползване на търговска площ от занаятчии, творци и местни производители.
   2. Терени за ползване с размери 2х2 м. за поставяне на стативи.

Броят и видът на търговските площи и обекти по т.1, както и конкретни разработени и одобрени схеми с разположението на същите, ще бъдат оповестени заедно с публикуване на обявлението за базара.

1. **Критерии за участие в „Мартенски базар 2022“:**
   1. До участие в Мартенски базар 2022 се допускат само:

За търговските площи по т.1.1.

* Лица, притежаващи валидно Майсторско свидетелство или диплома /удостоверение/, удостоверяваща квалификация в областта на изкуствата или занаятите.
* Производители /физически и юридически лица/, представили сертификат/декларация за произход на произведената от тях и продавана стока.

Копие от документа задължително се прилага към Заявлението за участие.

За търговските площи по т.1.2.

* Еднолични търговци и юридически лица.
* Производители /физически и юридически лица/, представили сертификат/декларация за произход на произведената от тях и продавана стока. / Копие от документа задължително се прилага към Заявлението за участие/

1. **Механизъм за участие в „Мартенски базар 2022“:**
   1. Разпределянето на терените и търговските площи ще се извършва съобразно броя на подадените заявления. Поради ограничения брой на търговските площи/терени, които ще бъдат определени за провеждането на Базара, се допуска в един търговски обект / или в една обособена единица търговска площ, да се излагат/предлагат стоки/продукция на различни участници, всеки от които е подал индивидуално заявление, където е изразил изрично съгласието си, че желае да се възползва от възможността да излага продукцията/стоката си съвместно с друг/други участници. В случаите, когато има повече от един ползвател, всички дължими такси за съответния обект/търговска площ се разделят и са дължими по равно според броя на ползвателите.
   2. Терените по т.1.1. се предоставят за разпределяне между занаятчии, творци и местни производители на Регионалната занаятчийска камара – гр. Хасково.
   3. Терените по т.1.2. се разпределят между всички подали редовни заявления, чрез теглене на жребий от комисия назначена със Заповед на Кмета на Община Хасково. За всеки терен от схемата за разполагане, утвърдена от гл. архитект, се тегли съответното лице, което ще го заеме. След разпределянето на терените, в случай че има останали некласирани кандидати, същите се разпределят, чрез жребии в поредни номера като резервни кандидати.
2. **Правила:**
   1. За терените по т.1.1. майсторите и производителите предлагат за продажба само свои произведения или стоки.
   2. В случай, че се установи, че участник е подал невярна информация в заявката относно предлаганите изделия, демонстрация или изискуеми документи, ще бъде отстранен.
   3. Изрично се забранява преотдаването на нает терен на трети лица! Теренът са ползва единствено и само от заявителя.
   4. В случай, че на обекта по т.1.1. има други хора, други изделия, които не са изработени от майсторите, Община Хасково си запазва правото да ги отстрани от „Мартенски базар 2022“.
   5. След заплащане на таксата, същата НЕ МОЖЕ ДА БЪДЕ ВЪЗСТАНОВЕНА при не наемане или напускане на терена.
   6. Изрично се забранява продажбата на стоки с политическа насоченост, свастики и нацистки символи, с еротичен характер или с порнографско съдържание.
   7. Не се извършва приемане на заявки и такси за участие извън определените срокове и в дните на провеждане на мероприятието.
   8. Забранява се предлагането на всякакъв вид храни за консумация /скара-бира, закуски, дюнери, палачинки, захарен памук, пуканки и други подобни/.
   9. Забранява се предлагането на всякакъв вид атракциони.
3. **Във връзка с удостоверяване съответствие с поставените критерии за участие, при заявяване на желанието си за участие в базара, лицата следва да подадат следните документи:** 
   1. Заявления за участие по образец се подава в срок от 27.01.2022 г. до 17:00 часа на 31.01.2022г. в Центъра за административно обслужване на община Хасково.
   2. Участниците, които подлежат и са регистрирани по Закона за Регистър БУЛСТАТ, следва да представят удостоверение за вписване по чл. 3, ал. 1, т. 6 или т. 9 от Закона за Регистър БУЛСТАТ или представят карта за идентификация по Регистър БУЛСТАТ. Участниците, регистрирани по Търговския закон, следва да представят удостоверение за вписване в Търговския регистър /актуално състояние/;
   3. Участниците и производителите са задължени да представят свидетелство за регистрация на фискално устройство /ФУ/ и паспорт на ФУ във връзка със задълженията по наредба №Н-18 от 13.12.2006 г. за регистриране и отчитане чрез ФУ на продажбите в търговските обекти. ИЗКЛЮЧЕНИЕ СЕ ДОПУСКА В СЛЕДНИЯ СЛУЧАЙ: Съгласно чл. 4, т. 7 от Наредбата, не са задължени да регистрират извършените от тях продажби в търговски обект чрез ФУ/ИАСУТД лицата, които извършват следните дейности: упражняване на занаят по смисъла на Закона за занаятите и при условие, че лицата са занаятчии – пенсионери по инвалидност или за изслужено време и старост, които извършват услугите с личен труд и не са търговци по смисъла на Търговския закон, за което следва да бъдат представени документи, удостоверяващи конкретните обстоятелства;
   4. Участниците и производителите са задължени да представят декларация за регистрация на самоосигуряващо се лице, ведно с вх. номер.
   5. Държавни и общински служители, желаещи да участват в базара като занаятчии, са длъжни да представят удостоверение за отпуск за времето на датите, обхващащи базара. Декларация /по образец/ за съгласие с условията и правилата за провеждане на базара.
   6. Декларация /по образец/ за асортимент на стоките предлагани на „Мартенски базар на 2022“. /За занаятчиите, творците и производителите, които кандидатстват за определените позиции по т.1.1./
   7. Копие на документа удостоверяващ обстоятелствата по т.2.1.

**Заявления, подадени след 17:00 часа на 31.01.2022г. няма да бъдат обработвани.**

Списък с одобрените кандидати и резултатите от жребия ще бъдат обявени на сайта на община Хасково и на информационното табло на партерния етаж в сградата на Община Хасково на 02.02.2021г.

До 03.02.2021г. класираните за участие в базара имат възможност да откажат предоставената им площ. Освободените места, се предоставят на следващите, подали заявление (участвали в жребия и класирани като резерви). След този срок на всички класирани участници ще бъде издадено разрешение за поставяне, за което ще дължат съответните такси, определени в Наредба за определянето и администрирането на местните такси и цени на услуги на територията на община Хасково.

**Неразделна част от настоящите правила са:**

1. Заявка за участие – одобрен образец;
2. Декларация за съгласие с условията и правилата за провеждане на базара – одобрен образец;
3. Декларация за асортимент на стоките предлагани на „Мартенски базар на 2022“ – одобрен образец; /За занаятчиите, творците и производителите, които кандидатстват за определените позиции по т.1.1./